Qurbanqulu Berdiməhəmmədov

Qurbanqulu Məlikquluyeviç Berdiməhəmmədov (; ) — Türkmənistan Respublikasının Dövlət Xadimi, 2007-ci ildən etibarən Türkmənistan Respublikasının 2-ci Prezidenti (14 fevral 2007 – 19 mart 2022) .

 Həyatı 
29 iyun 1957-ci ildə Türkmənistan SSR-in Aşqabat vilayətinin Göytəpə rayonunun Babarap kəndində anadan olub.Türkmenistanyň Statistika baradaky döwlet komiteti: 1995-nji ýylyň ilat ýazuwy 

1979-cu ildə Türkmənistan Dövlət Tibb İnstitutunun ilk öncə Stomatologiya fakültəsini, sonradan isə aspiranturasını bitirmişdir. Tibb elmləri namizədidir. Əmək fəaliyyətinə 1980-ci ildə həkim-stomatoloq kimi başlamışdır.

1990–1995 illər — Terpapevtik stomatologoya kafedrasının assistenti, dosent, Türkmən Dövlət Tibb İnstitutunun Stomatologiya fakültəsinin dekanı.

1995–1997 illər — Türkmənistan Səhiyyə və Tibb Sənayesi Nazirliyinin Stomatologiya mərkəzinin müdiri.

1997-ci ildən etibarən — Türkmənistanın Səhiyyə və Tibb Sənayesi naziri.

2001-ci ildən etibarən — Türkmənistan Respublikası Nazirlər Komitəsinin sədrinin müavini. 2006-cı ilin noyabrında Minskdə keçirilmiş MDB sammitində Türkmənistanı təmsil edib.

Türkmənistan Respublikasının 1-ci Prezidenti Saparmurat Niyazovun vəfatından sonra Dəfnetmə komissiyasına başçılıq etmiş və Dövlət Şurasının qərarı ilə prezidentin səlahiyyətlərini icra etmişdir.

26 dekabr 2006 il tarixində Xalq Şurasının 2507 nəfər nümayəndəsinin yekdil dəstəyi ilə Türkmənistanın prezidentliyinə namizədliyini irəli sürüb.

11 fevral 2007 il tarixində keçirilmiş prezident seçkilərində 89,23% səsləri toplayaraq qalib gəlib.

Qurbanqulu Berdıməhəmmədovun inauqurasiya mərasimi 14 fevral 2007-ci il tarixində baş verib.
2017ci il 12 fevralda keçirilən prezident seçkilərində seçicilərin 97,69%inin səsini toplayaraq 3. dəfə yenidən prezident seçilib.

 Sağlamlıq 
20 iyul 2019-cu il tarixində Türkmənistan muxalif "YouTube" kanalı Berdiməhəmmədovun vəfat etməsi ilə bağlı video paylaşmışdılar. Verilən məlumata görə, Berdiməhəmmədov 15 iyulda səyahətə çıxmış, səyahətdə olduğu zaman, 61 yaşında vəfat etmişdir. Bu məlumatlar növbəti gün Rusiya və Rusiya ilə əlaqəsi olan KİV-lər tərəfindən paylaşılmışdır. Türkmənistanın Qırğızıstana səfiri Şadurdı Mereyov, və Qırğızıstan Xarici İşlər Nazirliyi bəyan etmişdir ki, bu məlumatlar yanlışdır. "The Chronicle of Turkmenistan" informasiya portalının verdiyi məlumata görə, Berdiməhəmmədov Almaniyaya getmişdir, çünki onun anası orada müalicə alır və vəziyyəti kritikdir.

 Mükafatları 
  "İnkişaf" ordeni
  "Prezident ulduzu" ordeni
  "Müstəqil Türkmənistana olan böyük sevgisinə görə" ordeni
  "Vətənə sevgiyə görə" medalı
  "Türkmənistan müstəqilliyinin 11 illiyinə görə" medalı
  "Altın Ay" medalıBERDİMƏHƏMMƏDOV "TÜRKMƏNİSTAN QƏHRƏMANI" RÜTBƏSİ ALDI
  "Şeyxülislam" ordeniTürkmənistan prezidenti "Şeyxülislam" ordeni ilə təltif olundu.  anspress.com ;

 İstinadlar 

Kateqoriya:Türkmənistan siyasətçiləri
Kateqoriya:Türkmənistan prezidentləri
Kateqoriya:Türkmənistan generalları
Kateqoriya:"Şeyxülislam" ordeni laureatları